
pity ang pagbaba ng kalidad ng pamumuhay ng mamamayang Pilipino. Anuman ang gawing pagdodoktor 
ng mga kinomisyong sarbey ng rehimen tungkol sa pag-unlad ng kabuhayan ng mamamayan, hindi 
maitatanggi at nagdudumilat ang katotohanang mas maraming Pilipino ang nagugutom ngayon. Tanging higit 
na pagdarahop ang dulot ng mga itinataguyod na neoliberal na patakaran ng rehimeng US-Duterte. Sa gitna 
ng pagdarahop na ito, nariyan ang mga magsasakang busabos at labis na pinagsasamantalahan sa lipunang 


malakolonyal at malapyudal. 


Sa pagsasabatas ng Rice Import 
Liberalization Law (RA 11203) o 
mas kilala bilang Rice Tarrification 
Law (RTL), hindi pa rin bumababa 
ang presyo ng bigas sa merkado 
bagkus ay bumulusok pa ang presyo 
ng palay. Higit na nababaon ang 
mga magsasaka sa utang dahil sa 
RTL na nagdulot ng pagbagsak ng 
presyo ng palay nang hanggang P7- 
14 kada kilo. Nababaon sa utang 
ang mga magsasaka sa palayan 
dahil sa murang presyo ng kanilang 


produkto at mataas na gastos sa 
produksyon nito. Aabot sa P23-25 
kada kilo ng palay ang gastos ng 
isang magsasaka sa palayan, hindi 
pa kasama ang upa sa lupa at 
interes sa utang. Kung ikukumpara 
sa ibang bansa sa Asya, ang 
Pilipinas ang isa sa mga bansang 
may pinakamahal na produksyon 
ng palay. 


Sa Timog Katagalugan, malaki 
ang ibinaba ng presyo ng palay. Sa 


Laguna at Mindoro na tinaguriang 
rice granary ng rehiyon, aabot na 
lamang sa P12-14 kada kilo ang 
presyo ng palay mula sa P17-24 kada 
kilo. Pinakamababa ang presyo nito 
sa Sablayan, Occidental Mindoro 
kung saan umaabot lamang sa P7- 
10 ang kada kilo ng palay. 


Kabilang din ang mga magsasaka 
sa nyugan sa hinahambalos ng 
neoliberalismo. Sa bungad pa lang 
ng taong 2019, sumadsad sa P10 

kada kilo ang presyo ng kopra at P2-4 kada kilo ang presyo ng buong 
niyog. Sa ganitong presyo, aabot lamang sa P10,000 ang kikitain ng 
maglulukad sa 1,000 kilo ng kopra. At kung kinaltas pa ang mga bayad 
sa utang, upa sa lupa at iba pang hindi makatwirang kaltas, aabot 
lamang sa P2,000-P4,000 ang kanyang kikitain. Kulang na kulang ito 
para pakainin ang pamilyang may limang miyembro dagdag pa ang 
gastos sa pag-aaral ng mga anak at pangkalusugan. 


Ngunit kahit ganito na ang kalagayan ng mga magniniyog, 
ipinagkakait pa rin sa kanila ang mahigit sa P200-bilyong pisong 
coco levy fund na dapat sana'y nagagamit para maging ayuda sa mga 
magsasaka at subsidyo sa produksyon ng niyog sa bansa. Ganito ang 
kalagayan ng maraming magsasaka sa nyugan sa Quezon, Batangas 
at Oriental Mindoro. 


Sa bisa naman ng Sugar Industry Development Act (SIDA), 
napananatili ng mga panginoong maylupa sa tubuhan ang kanilang 
kontrol sa buong produksyon ng asukal. Isinasandig nito sa mga 
patakarang neoliberal ang industriya ng asukal na nagtatali sa mga 
magsasaka sa tubuhan sa higit na pagsasamantala. Tinitiyak ng SIDA 
na mananatiling imported ang malaking bahagi ng suplay ng asukal 
sa bansa. 


Dagdag na pahirap naman sa mga manggagawang bukid sa 
tubuhan ang sistemang pakyaw, kung saan kumikita lamang sila ng 
P1,000-P1,500 kapalit ng 15 araw na pagtatrabaho sa panahon ng 
milling season na bumababa ng P200-P500 lamang kada kinsenas 
tuwing off-milling season... Malaking tulong sana ang Sugar 
Amelioration Fund o pondong nakalaan para sa pagpapaunlad 
sa industriya ng asukal subalit tulad ng coco levy fund ay hindi ito 
natatamasa ng mga magsasaka. 


Nananatiling mahigpit ang kontrol ng imperyalismong US 
sa sektor ng agrikultura sa bansa dahil sa mga hindi pantay na 
kasunduang pang-ekonomiya tulad ng General Agreements on 
Tariffs and Trade-World Trade Organization at Asian Free Trade 
Agreement. Sa pamamagitan ng mga kasunduang ito, ipinapataw 
ng imperyalismong US ang neoliberalismo sa agrikultura ng bansa. 
Sa pangangayupapa sa interes ng mga dayuhang amo, mas pinipili 
ng gobyerno na bigyang-prayoridad ang mga imported na produkto 
at pinapatay ang lahat ng lokal na industriya ng agrikultura. 


Dulot nito, umaamot ng kakarampot na barya ang mga magsasaka 
kapalit ng kanilang matinding pagtatrabaho sa pagbubungkal ng lupa 
habang pinipiga ang kanilang bulsa ng napakataas na presyo ng mga 
bilihin at serbisyo. Kung sino pa ang lumilikha ng pagkain, sila pa ang 
nagugutom at hindi nakatatamasa ng kanilang mga pinaghihirapan. 
Walang tunay na reporma sa lupa ang kasalukuyang rehimen at 
nagpapatuloy ang matinding kawalan ng lupa ng mga magsasaka 
dahil sa monopolyong kontrol sa malalawak na lupain ng mga 
panginoong maylupa at mga dayuhang korporasyon at plantasyon. 


Samantala, malalawak na mga lupain ang napasailalim na sa 
pagpapalit-gamit ng lupa mula agrikultural tungong gamit industriyal, 
komersyal, residensyal at ekoturismo. Kaya't hindi na kataka-takang 
wala nang mapuntahan ang masang magsasaka. Parami nang 
parami ang mga magsasakang baon na sa utang at inaagawan ng 
kakarampot na lupang pagmamay-ari nila. 


Habang nagpapatuloy ang paghihirap ng mga magsasaka dulot 
ng mga neoliberal na patakarang itinataguyod ng rehimeng US- 
Duterte, pinahihirapan pa sila lalo ng mga anti-mamamayang batas 

na ipinatutupad ng rehimen. Mula 
nang maisabatas ang TRAIN Law, 
patuloy na tumataas ang implasyon 
sa bansa na nagdulot ng pagsirit ng 
presyo ng mga pangunahing bilihin 
at higit na paglaki ng gastos sa 
produksyon. 


Malakas ang panawagan para 
sa pagpapabuti ng kabuhayan 
ng masang magsasaka ngunit 
tinutugon ito ng rehimen ng ibayong 
mabangis na panunupil at terorismo 
ng estado. Target ang masang 
magsasaka ng pinakamasasahol na 
atake ng rehimen--pamamaslang, 
pagdukot, pag-aresto at pagkulong, 
dislokasyon at matinding takot. 
Panlipunang hustisya at pagbuti ng 
kabuhayan ang umaalingawngaw at 
dumadagundong na sigaw ng mga 
magsasaka sa kanayunan. Para sa 
kanila, tanging ang demokratikong 
rebolusyon ng bayan lamang ang 
magbibigay ng maaliwalas na 


isang dambuhalang pwersa para 
sa pagsusulong ng demokratikong 
rebolusyon. 


Ang suring magsasaka. ay 
masasaligang pwersa ng rebolusyon. 
Ang kanilang mga palad na ginagamit 
nila sa produksyon ang siya ring 
tumatangan ng armas para sa 
armadong rebolusyon. 5 Isinasanib 
nila ang kanilang pakikibaka sa lakas 
at pamumuno ng uring manggagawa. 
Binubuo nila ang saligang alyansa 
sa ilalim ng pamumuno ng Partido 
Komunista ng Pilipinas 
upang 8S 8Bshamigin ang 
lahat ng demokratiko 
at progresibong pwersa 
para sa rebolusyon. Ito 
ang 5B8Bs7magtatakwil sa 
isang 89 8'nabubulok na 
lipunang malakolonyal 
at malapyudal at siyang 
magdudulot ng 


tunay na pagbabagong panlipunang 
mamamayani 7 ang ganap na 
demokrasya, hustisya at kasaganaan. 


Kailangang ibunsod ang malakas 
na pakikibaka ng uring magsasaka sa 
iba't ibang hambalos ng neoliberal 
na patakarang pang-ekonomya na 
sumisira sa buhay at kabuhayan ng 
mamamayang Pilipino. Ilantad ang 
kainutilan ng rehimeng US-Duterte at 
papanagutin siya sa pangangayupapa 
sa interes ng mga dayuhang among 
imperyalista. Kasabay nito, labanan 
ang lahat ng tipo ng 
pandarahas ng rehimen 
at palakasin ang 
rebolusyonaryong 
hanay sa pamamagitan 
ng pagpapasapi ng 
pinakamabubuting 
anak ng bayan sa BHB. 


pagbabago sa lipunang Pilipino. 
Itinataguyod nito ang programa para 
sa pambansang industriyalisasyon 
at tunay na reporma sa lupa. 
Sa kanayunan, isinusulong nito 
ang rebolusyong agraryo upang 
tugunan ang batayang suliranin 
ng mamamayang Pilipino--ang 
kawalan ng lupang mabubungkal 
upang bigyang katuparan ang 
matagal 8 nang karaingan ng 
masang magsasaka para sa lupa 
at hubugin ang kanilang uri bilang 


BALITA 


Deklarasyong “insurgency-free” ang Laguna, pinabulaanan ng NDFP-ST 


Pinabulaanan ni Patnubay de Guia, tagapagsalita ng 
National Democratic Front of the Philippines-Southern 
Tagalog ang deklarasyon ng lokal na gobyerno ng 
lalawigan at mga opisyal ng 2nd ID at Laguna Provincial 
Police Office na “insurgency-free” na ang lalawigan. 
Naganap ang pirmahan ng Memorandum of Agreement 
(MOA) para ideklara ang probinsya bilang “Stable 
Internal Peace and Security” noong Setyembre 26 sa 
Laguna Provincial Capitol. 


Inilinaw ni de Guia na ang matagal na kawalan 
ng labanan sa pagitan ng NPA at AFP-PNP, na siyang 
pinagbabatayan ng deklarasyon ay ampaw at tipikal 
na halimbawa ng kamangmangan ng 2nd ID at lokal 
na gobyerno ng probinsya sa katangian ng NPA 
bilang pwersang gerilya. “Ang BHB ay nagpapatupad 

ng malawak at masinsing pakikidigmang gerilya na 
nakabatay at umaalinsunod sa papalawak at papalalim 
na baseng masa kaya siya ang nagtatakda kung kailan 
at saan siya maglulunsad ng taktikal na opensiba para 
bigwasan ang palalong AFP at PNP...” pagpapalawig pa 
ni de Guia. 


Bahagi lamang umano ng mga nakatagong bungkos 
ng kasinungalingan ang deklarasyong ito na inihanda at 
unti-unting inilalabas mg reaksyunaryong estado 
alinsunod sa nilalaman at disenyo ng whole-of-nation 
approach ng JCP Kapanatagan ng pasistang rehimeng 
US-Duterte. Sa huli, sinabi ni de Guia na ang mamamayan 
ng Laguna ang makapagpapatunay na nagpapatuloy ang 
pakikibakang masa sa probinsya laban sa pasistang 
rehimeng US-Duterte. 

PANGUNAHING LATHALAIN 


Pambansang badyet: Pagkamkam at pagwaldas ng 
rehimeng US-Duterte sa kaban ng bayan 


pian sa kasaysayan ng Republika ng Pilipinas ang P4.1 trilyong panukalang pambansang badyet ng 
rehimeng Duterte para sa taong 2020. Mas mataas ito ng 1296 sa P3.6 trilyong badyet ngayong taon. Takam na 
takam na rito ang mga burukrata-kapitalista, mga opisyal ng AFP-PNP at mga imperyalistang bansa na pihadong 
pinaghati-hatian at itinakda na ang kani-kanilang bahagi. 


Kasama sa malaking badyet ng 
rehimeng US-Duterte ang pambayad 
sa interes ng utang panlabas na 
kailangan nito upang tustusan ang 
magagarbong proyektong  pang- 
imprastraktura sa ilalim ng Build, 
Build, Build. Gayunpaman, hindi 
sasapat ang utang panlabas upang 
punuan ang napakalaking pondo na 
target ng rehimen. Manggagaling pa 
rin ang kalakhan ng badyet sa 2020 sa 
buwis ng karaniwang mamamayan. 


Piniga mula sa anakpawis 


Sunud-sunod na 
reporma sa 


umano'y 
pagbubuwis ang 
inaprubahan ng rehimen upang 
maitaas. ang 5 koleksyon nito. 
Kabilang na rito ang pagtataas ng 
sin tax o buwis sa alak, sigarilyo at 
e-cigarette. Nauna rito'y ipinatupad 
ang Tax Reform for Acceleration 
and Inclusion o TRAIN Law na 
nagpataw ng doble-dobleng buwis sa 
mamamayan sa anyo ng taas-pasahe, 
mas mahal na mga bilihin at dagdag- 
singil sa mga serbisyo. 


Kung pahirap sa karaniwang 
tao ang TRAIN Law, pabor naman 
sa mayayaman ang Tax Reform 
for Attracting Better and Higher- 
quality Opportunities o TRABAHO 
Bill. Ibababa nito ang buwis ng mga 
kumpanya mula 3096 tungong 20946 
sa loob ng 10 taon at magdadagdag 
din ng mga insentibong piskal sa 
pribadong sektor. 


Malaking kalokohan ang iskema 
ng rehimeng Duterte sa pagbubuwis: 
dagdagan ang buwis na pasan ng 
mahihirap habang ibinababa ang 
buwis ng mayayaman. Masahol 
pa rito, hindi matatamasa ng 
mamamayan ang mga benepisyo na 
dapat sana'y kapalit ng pagbabayad 
nila ng buwis. 


Bagamat kabilang ang Department 
of Education at Department of Health 
sa mga kagawarang pinag-uukulan 

ng pinakamalalaking pondo, kulang 
na kulang pa ito para matugunan 
ang pagtataas ng sahod na matagal 
nang ipinapanawagan ng mga 
pampublikong guro, nars, at iba 
pang kawani ng gubyerno. Hindi rin 
sapat ang badyet para maisaayos 
ang matagal nang problema sa mga 
pampublikong pasilidad gaya ng 
kakulangan sa mga ospital at klasrum. 


Sa halip na bigyang-prayoridad 
ang agrikultura, sektor ng edukasyon 
at kalusugan, pampublikong pabahay 
at iba pang serbisyong sosyal, mas 
pinili ng gubyernong Duterte na 
buhusan ng pondo ang badyet sa 
depensa, mga proyektong pang- 
imprastraktura na gatasan ng mga 
pulitiko at ang inaabangang pork 
barrel ng mga burukrata-kapitalista. 


Pondong laan sa kurapsyon 


Maaga pa lang ay kinuwestyon 
na ang tinatayang higit P35-bilyong 
pork barrel para sa mga senador at 


PORK BARREL 


MILITAR 


kongresista. Pagtatanggol ni House 
Speaker Alan (Cayetano, tsismis 
lamang ang pagkakaroon ng pork sa 
panukalang badyet. 


Hindi tsismis ang pag-iral ng 
pork barrel sa ilalim ni Duterte. 
Buhay na buhay ito sa kinagawiang 
paglalaan ng tig-P100 milyon sa 
bawat kongresista ng mababang 
kapulungan at tig-P200 milyon 
naman kada senador. Wala itong 
pinagkaiba sa Priority Development 
Assistance Fund (PDAF) at 
Disbursement Acceleration Program 
(DAP), mga anyo ng pork barrel na 
idineklara ng Korte Suprema na labag 
sa reaksyunaryong Konstitusyong 
1987 noon pang panunungkulan ni 
BS Aquino. 


Ang walang konsensyang 
pangungurakot ng mga kongresista ay 


SERBISYONG 
S0SYAL 

tinatapatan ng lantarang pagkamkam 
ng pondo ng mismong opisina 
ni Duterte. Tinaasan ng rehimen 
ang alokasyon ng lihim na pondo 
(confidential funds) at pondong 
pangsarbeylans mula P7.032B 
noong 2019 tungong P8.28B para 
sa 2020. Sa kabuuang P8.28-bilyong 
badyet, P4.5B ang mapupunta sa 
Malakanyang--P2.25B sa intelligence 
o paniktik at P2.25B sa lihim na 
gamit ng pangulo. 


Mas mataas pa ang badyet ni 
Duterte sa sarbeylans at paniktik 
kaysa sa Department of Interior and 
Local Government, Department of 
National Defense (DND), AFP, PNP 
at National Intelligence Coordinating 
Agency. Napakadaling lustayin ng 
bilyun-bilyong 5B8Bspisong 5B8Bspondong 
ito dahil hindi ito binubusisi ng 
Kongreso at Department of Budget 
and Management. Hindi rin ito 
isinasapubliko sa ngalan ng “'pag- 
iingat sa pambansang seguridad". Sa 
ganitong aspeto mas malala pa ito sa 
pork barrel dahil may basbas ng batas 
ang pagsisikreto ng pinaggamitan 
nito. 


Pantustos sa kontra-mamamayang 
gyera 


Sadyang ililihim ng rehimen ang 
pinagdadalhan ng pondo sa paniktik 
at sarbeylans dahil bahagi ito ng 
bilyun-bilyong pisong inuubos sa 
kontra-mamamayang gyera. 

Para sa taong 2020, humihingi 


ang DND ng P258B. Kasama na 
rito ang badyet para sa iba't ibang 


organisasyon. ng AFP:  P91.5B 
sa Philippine Army, P29.02B sa 
Philippine Navy at P25.9B sa 


Philippine Air Force. Mas mataas 
ito ng P5B sa badyet na nakuha ng 
ahensya ngayong taon. 


Ikaapat ang DND sa mga 
ahensyang may pinakamataas na 
pondo para sa 2020. Malaking 
bahagi ng panukalang badyet nito 
ay nakalaan sa modernisasyon ng 
arsenal ng AFP. Ipambibili ito ng 
mga bagong helicopter, eroplanong 
pandigma, sasakyang pandagat, 
mga missile at radar system at 
iba pang kagamitang diumano'y 
magpapaunlad sa depensang 
panlabas ng bansa. 

Samantala, lumaki ng P11.4B 
o 3096 ang nakalaang pondo para 
sa PNP. Makakakuha ng P184.9 
bilyon ang PNP sa 2020 na anila'y 
gagastahin sa paglaban sa “iligal na 
droga at kriminalidad”. Kabilang din 
sa badyet ang gastos sa pagdadagdag 
ng personel ng PNP. 


ldinadahilan ng rehimen ang 
banta ng China at ang lumalalang 
kriminalidad ngunit ang totoo'y 
dinagdagan nito ang pondo ng AFP- 
PNP sa higit na mabangis at matinding 
gyera laban sa rebolusyonaryong 
kilusan. Handa ang rehimen na 
ubusin ang kaban ng bayan matupad 
lang ang pangarap nitong durugin 
ang PKP-BHB-NDFP. Naglaan ito 
ng P522M sa kabubuo lamang na 
National Task Force to End Local 
Communist Armed Conflict para sa 
susunod na taon. 


Dito sa TK, ipinagmamayabang 
na ng AFP ang mga bagong biling 
gamit nito sa pakikidigma gaya ng 
mga drone, night-capable helicopter, 
thermal imagers, naval assets at 
mga kagamitang pang-track ng 
signal. Tiyak na madadagdagan pa 
ito sa susunod na taon kasabay ng 
pagbubuhos ng salapi sa programang 
E-CLIP.” na inasukalang balang 
katambal ng kampanya ng pekeng 
pagpapasurender ng rehimen. 


Alay sa imperyalista 


Bukod” sa mga lokal na 
burukrata, nakaabang na ang mga 
imperyalistang bansa sa pambansang 
badyet na mistulang alay ni Duterte 
sa mga dayuhang kapangyarihan. 


Pangunahing makikinabang sa 
badyet ang mga bansang uutangan 
ng rehimen para sa Build, Build, Build. 
Isa na rito ang China na nakatakdang 
magpautang para sa labindalawa 
ng 35 mayor na proyekto ng BBB, 
kabilang na ang New Centennial 
Water Source-Kaliwa Dam na itatayo 
sa Quezon. Sa P18-bilyong badyet ng 
Kaliwa Dam, P12B ay utang sa China. 


Malaki rin ang kikitain ng mga 
bansang nagbebenta ng mga 
kagamitang pandigma sa Pilipinas, 
laluna ng US na pangunahing 
pinagbibilhan ng armas ng AFP. Sa 
nakaraang taon ay ibinandila ng AFP 
ang pagbili ng mga barkong pandigma 
mula sa South Korea at mga bagong 
baril mula sa Israel na parehong mga 
galamay ng imperyalismong US. 


Sa ganitong disenyo'y malinaw na 
magiging kasangkapan lamang ang 
panukalang badyet sa 2020 sa 
pagtataguyod sa pasistang paghahari 
ni Duterte. Gagamitin lamang ang 
kaban ng bayan upang bilhin ang 
katapatan ng kanyang mga alipures 
at dahasin ang lahat ng itinuturing na 
kalaban ng rehimen. Lubos itong 
ikagagalit ng sambayanan na wala na 
ngang makain sa tindi ng krisis ay 
pinipiga pa ng rehimen, matustusan 
lamang ang kapritso ng mga kurakot 
at ang madugong gyera nito. 
Pabibilisin nito ang paniningil ng 
mamamayan kay Duterte na tiyak na 
hahantong sa pagbagsak ng kanyang 
paghahari. 


BANTAY KARAPATAN 


Mga aktibistang nagtataguyod sa karapatang- 
tao, iligal na inaresto't ikinulong sa Palawan 


Iligal na inaresto ang pitong human rights worker kabilang ang 
dating tagapagsalita ng Karapatan-ST na si Glen Malabanan noong 
Oktubre 5. Galing sila sa isang matagumpay na Human Rights 
Investigation sa bayan ng Taytay nang harangin sila sa isang tsekpoynt 
ng pinagsanib na pwersa ng AFP at PNP sa Puerto Princesa City, 
Palawan. Pinalalabas ng militar na mga kasapi ng BHB sina Malabanan 
at tinamnan ng mga pekeng ebidensya. 

Jeepney phaseout at modernisasyon 
Daan tungong korporatisasyon ng pampublikong transportasyon 


Kot na kapos ang salitang manhid para ilarawan ang aktitud ng gubyernong Duterte sa malubhang kalagayan 


ng pampublikong transportasyong pang-masa. 


Sa harap ng walang katapusang trapik, kakulangan ng 


pampublikong sasakyan at napipintong malawakang pagtatanggal sa mga jeep, nagagawa pa nitong umimik na 


“walang krisis sa transportasyon” at “dapat magbiyahe nang mas maaga.” 


Hindi uubra ang ganitong 
kagaspangan ng rehimeng Duterte 
sa mamamayan. Ipinakita ng 
matagumpay na pambansang tigil- 
pasada kontra sa jeepney phaseout 
noong Setyembre 30 na handang 
lumaban ang mamamayan para sa 
mas maayos at makataong sistema 
ng transportasyon. Kung desidido 
ang reaksyunaryong 7 -s8gubyerno 
na patayin ang hanapbuhay ng 
mga drayber at opereytor, mas 
determinado silang labanan ang 
korporatisasyon ng mga prangkisa 
ng jeep. 

Sa TK, naparalisa ang 70-1004 
ng mga biyahe sa Rizal, Cavite, 
Batangas at Laguna. Naparalisa 
ng pagkilos ang mga mayor na 

lansangan hanggang sa mapilitan 
ang mga eskwelahan, opisina at 
maging mga tanggapan ng gubyerno 
na magsuspinde ng pasok. 


Hari ng lansangan, biktima ng 
korporatisasyon 


Bago pa man umarangkada ang 
jeepney phaseout ay patung-patong 
na ang problema ng mga tsuper. 


Pumapalo ang diesel ng P40 
kada litro, kaya sa isang araw na 
pasada na gagamit ng abereyds na 
30 litro ay P1,200 agad ang gastos. 
Napakamahal din ng lubricating 
oil, grasa, wax at petrolatum na 
kailangan sa pagmamantine ng 
jeep. May boundary pa at gastos 
sa rehistro, multa at iba pa. Ang 
ipinagmamalaking subsidyo sa 
langis na Pantawid Pasada Program 


SE OUT 
SA JEEPNEY 
TUTULAN 
LABANAN 
AC0 


(PPP), sa halagang halos P20,000 
kada yunit ng jeep ngayong 2019 
ay kapus na kapos sa dalas ng 
pagtaas ng presyo ng langis at tiyak 
na kukurakutin lamang ng mga 
magpapatupad nito. 


Sa gitna ng ganitong kalagayan, 
itinulak ni Duterte ang PUV 
Modernization Program sing-aga 
ng 2017. Layon umano nitong 
dalhin sa modernong panahon 
ang pampublikong transportasyon. 
Ikinubli sa ganitong katwiran ang 
walang-pusong plano na alisin 
ang may 300,000 jeep sa buong 
bansa at palitan ang mga ito ng 
mga diumanong modernong e-jeep 
pagdating ng 2021. 


Wawasakin ng planong ito ang 
hanapbuhay ng halos isang milyong 
maliliit na opereytor at drayber 
na walang kakayahang bilhin ang 
mga inilalakong e-jeep sa halagang 
higit P2 milyon kada piraso, dagdag 
pa ang P7-10 milyong kapital na 
kailangan para sa prangkisa ng 
mga bagong sasakyan. Nagbabala 
ang mga tsuper na maaapektuhan 
ng sobrang magastos na 
“modernisasyon ang pamasahe 
dahil dito babawiin ng mga 
opereytor ang kanilang malaking 
puhunan. 


Ang “modernisasyong” 
isinusulong 5B8975ng rehimen. ay 
iskema lupang pagkakitaan ng 
reaksyunaryong gubyerno at mga 
burgesya komprador ang sektor ng 
transportasyon. Naghihintay ang 
malalaking burgesya komprador 
na kasosyo ng mga dayuhang 
kumpanya sa mahuhuthot nilang 
supertubo rito, mula sa pagbebenta 
ng “mga e-jeep, kontrata sa 
pagmamantine at maging sa 
pagtatayo ng mga terminal at 
mga pasilidad na kaakibat nito. 

Napakalaki rin ng interes ng mga 
programang pautang na inihahain 
ng rehimen sa mga tsuper at 
opereytor sa pamamagitan ng 
iba't ibang bangko at ahensya ng 
gubyerno. 


Panlalansi sa publiko at pandarahas 
sa mga tsuper 


Malinaw ang batayan ng 
pagtutol ng mga tsuper at opereytor 
sa jeepney phaseout at sa kontra- 
mamamayang “modernisasyon. 
Sa. kabilang banda'y tusong 
minamanipula ng reaksyunaryong 
gubyerno ang isyu upang lansihin 
ang mamamayan at pagkaitan ang 
mga tsuper ng suportang publiko. 


Pinalalabas. ng gubyernong 
Duterte na malinis ang intensyon 
nito sa modernisasyon at pakay 
lamang na tiyakin ang kaligtasan 
at kaginhawaan ng mga pasahero. 
Tinatawag 7 nitong bulok at 
sira ang mga lumang jeep sa 
kalsada. Inaakusahan nitong 
kontra-modernisasyon ang mga 
tumututol na drayber, opereytor 
at iba pang mga organisasyong 
sumusuporta sa laban ng mga 
tsuper para sa kanilang kabuhayan. 
Pinakamasahol ang pagtawag ng 
Malakanyang sa mga organisasyon 
ng mga tsuper at opereytor na 
“rebelde” at nasusulsulan lang daw 
ng mga maka-kaliwang grupo. 


Kasabay ng paninira. ang 
panggigipit at pandarahas ng 
rehimeng US-Duterte sa (mga 
nakikibakang tsuper. lsa na rito 
ang ipinatupad na Tanggal Bulok, 
Tanggal Usok ng LTFRB kung saan 
hinuhuli sa daan ang mga lumang" 
jeep at sinisingil ang mga tsuper ng 
P5,000 kada sira. Mayroon ding 
insidente ng mararahas na paghila 
at sapilitang paggarahe sa mga jeep 
na hindi naiuulat sa masmidya o 
kung mailabas man ay binabaluktot 
upang pagmukhaing bayolente ang 
mga drayber. 


Sa kabila ng pagsisikap ng 
rehimen na patahimikin ang mga 
tsuper at opereytor ay hindi pa 
rin nito magawang supilin ang 
kanilang pakikibaka. Patuloy ang 
mga protesta at tigil-pasada mula 

2017 hanggang ngayon. Patuloy 
rin ang pag-ani ng mga tsuper 
ng suporta mula sa iba't ibang 
sektor at alyado. Dahil dito'y hindi 
matabun-tabunan ng rehimen ang 
panawagan at mga inihahapag 
na alternatibo ng mga tsuper sa 
modernisasyong kumikiling sa mga 
burgesya komprador. 


Nasyunalisasyon at rehabilitasyon 


Panukala ng mga tsuper at 
opereytor, imbes na i-phaseout 
ang mga jeep, dapat suportahan at 
ayusin ng reaksyunaryong gubyerno 
ang pampublikong transportasyon. 
Kung maglalaan ang gubyerno ng 
pondo para sa rehabilitasyon ng 
mga jeep, tiyak na mapapahusay 
ang sistema ng transportasyon para 
sa kapakinabangan ng kapwa tsuper 
at mga mananakay. Makakatulong 
din ito sa pagpapasigla ng lokal na 
manupaktura na magsusuplay ng 
mga parte ng sasakyan. 


Karugtong ng laban ng mga 
tsuper at opereytor kontra sa PUV 
Modernization ang pagsasabansa 
ng transportasyon na. nasa 
programa ng.” ”“5“ demokratikong 
rebolusyong bayan. Sa ilalim ng 
pagsasabansa o nasyunalisasyon, 
estado. ang Bsmagpaplano at 
magpapatakbo ng pampublikong 
transportasyon at titiyaking mura, 
mabilis, at maginhawa ang biyahe 
ng mamamayan. Ituturing itong 
serbisyo at gagawing prayoridad 
ang kapakanan ng mga mananakay 
at tsuper kaysa sa tubo ng mga 
kumpanya sa transportasyon. 


Wala sa hinagap ni Duterte at ng 
kanyang gabinete na tulungan ang 
mga tsuper na ayusin ang kanilang 
mga jeep o 'isabansa ang 
transportasyon. Sa halip na 
humanap ng solusyon, pinakukulo 
pa ng rehimen ang sitwasyon sa 
mga insensitibo nitong hakbangin 
at itim na propaganda. Panahon na 
lang ang binibilang bago ito 
tuluyang sagasaan ng walang 
mapaglagyang galit ng 
sambayanang sawa na sa bulok at 
anti-mamamayan nitong 
paggugubyerno. 


KILOS PROTESTA 


Mamamayan sa 
baybayin ng Bacoor, 
nagkilos-protesta laban 
sa reklamasyon 


Nagkilos-protesta. ang 58mga 
mangingisda at maralitang lungsod 
sa mga coastal barangay ng Bacoor, 
Cavite noong Oktubre 1. 


Tinututulan nila ang proyektong 
reklamasyon sa tinatayang aabot sa 
421 ektaryang baybayin sa nasabing 
lugar at iginiit ang paninindigan 
mismo ng DENR sa deklarasyon 
nitong kanselasyon ng Environment 
Compliance Certificate. Hiling nila 
sa lokal na gobyerno ng syudad 
sa pangunguna ni Lani Mercado- 
Revilla na igalang at sundin ang 
desisyon ng DENR. 


Ang Bacoor City Reclamation 
Project. ang 75Bs35spangalawa. sa 
pinakamalaking proyekto sa 12 
Manila Bay Reclamation Project, na 
sumasaklaw sa 1,330 ektarya. 


Mga manggagawa ng 
Wyeth-Nestle, nagpiket 


Nagpiket ang mga manggagawa 
ng multinasyunal na kumpanyang 
Wyeth-Nestle noong Oktubre 14 
sa harap mismo ng kumpanya 
nito sa Cabuyao, Laguna matapos 
ang kanilang collective bargaining 
agreement  (CBA). Sa naging 


resulta ng CBA, kakarampot ang 
dagdag-sahod para sa manggagawa 
kumpara sa limpak-limpak na tubo 
ng Wyeth-Nestle na kumikita ng 
aabot sa P17 bilyon kada taon. 

TUGEN 


NI PATNUBAY DE GUIA 


Paano tinutugunan ng rebolusyonaryong 
kilusan ang mga suliraning kinahaharap 
ng masang anakpawis sa larangan ng 
ekonomya, pulitika at sosyo-kultura? 


asto, makabayan, demokratiko at superyor ang mga alternatibong programa ng rebolusyonaryong 
kilusan sa larangan ng ekonomya, pulitika at sosyo-kultura laban sa huwad, bulok, anti-mamamayan at 
makadayuhang programa ng pasistang rehimeng US-Duterte. 


Ang Programa para sa Pambansa 
Demokratikong Rebolusyon ng 
Bayan (PPDR) ng PKP-BHB-NDFP ay 
naglalaman ng mga programa sa 
pakikibaka para sa pagsusulong sa 
interes at adhikain ng sambayanang 
Pilipino na naghahangad ng isang 
malaya, demokratiko at maunlad 
na lipunang Pilipino. Nilalayon 
nitong palayain ang lahat ng 
masang anakpawis at buong bansa 
mula sa dominasyon ng dayuhan 
at mga lokal na naghaharing 
pangkatin mula sa uring malalaking 
panginoong maylupa at burgesya 
komprador at sa gayon sumulong 
sa sosyalistang rebolusyon at 
kontruksyon. 


Nilalabanan nito ang 
imperyalismo, pyudalismo at 
burukrata-kapitalismo na siyang 
pangunahing dahilan kung bakit 
nananatiling Bs bansot, 8 atrasado 
at pre-industriyal ang kalagayan 
ng ekonomya ng bansa at siyang 
nagsasadlak 78 sa.” sambayanang 
Pilipino sa labis na kahirapan at 
pagkabusabos. 


Nilalaman ng binalangkas na 
Comprehensive Agreement on 
Socio-Economic Reform (CASER) ng 
National Democratic Front of the 
Philippines (NDFP), na ikalawang 
substansyal na agenda sa usapang 
pangkapayapaan sa Gubyerno 
ng Republika ng Pilipinas (GRP), 
ang mga saligang programa sa 
ekonomiya ng PPDR. Pangunahin 
ang pagsasakatuparan ng tunay 
at puspusang reporma sa lupa at 
pagpapatupad ng pambansang 
industriyalisasyon. Laman 
din ng CASER ang pagtiyak na 
makatarungan at may masaganang 
kabuhayan” ang 7537mamamayan. 
Mulat na pinangangalagaan at 

ipinagtatanggol ang pambansang 
soberanya at patrimonya at 
pinoprotektahan ang kalikasan mula 
sa pagsasamantala, pandarambong 
at pagwasak ng mga dayuhang 
korporasyon, kasabwat ang mga 
lokal na malalaking panginoong 
maylupa at burgesya komprador. 


Ang pinakamapagpasyang bahagi 
sa ekonomya, kabilang ang mga 
bangko at ibang mga institusyon 
sa pinansya, mga estratehikong 
empresa, mga pangunahing 
pinagkukunan” ng hilaw na 
materyales at mga instrumento ng 
transportasyon at komunikasyon, 
ay isasabansa at ituturing na pag- 
aari ng demokratikong estado 
ng bayan upang matiyak ang 
planadong pag-unlad ng ekonomya 
at mailatag ang pundasyon ng 
sosyalismo. 


Kagyat na tinutugunan ng 
rebolusyonaryong kilusan ang mga 
kahilingan at pangangailangan ng 
masang anakpawis sa proseso ng 
pakikibaka kahit hindi pa man ito 
nagtatagumpay sa buong bayan. 


“Libreng 8 ipamamahagi 8 ang 
lupa sa mga nagbubungkal na 
walang lupa. Papawiin ang upa sa 
lupa, pagsasamantala sa upahang 
paggawa, usura, manipulasyon sa 
presyo at iba pang mga pyudal at 
malapyudal na pagsasamantala. 
Itataguyod ang mga pangkat- 
tulungan at sistema ng palitan ng 
paggawa bilang paunang hakbang 
tungo sa mas matataas na anyo 
ng kooperasyong agrikultural. Sa 
pamamagitan ng kooperasyong 
agrikultural, iaangat at mahusay 
na paplanuhin ang produksyon 
at titiyaking maibebenta ang 
mga produkto sa pinakamahusay 
na posibleng presyo, at 


gagarantiyahan ang mga serbisyong 
pangkagalingan.” 


Sa mga sona't larangang gerilya 
ng rehiyong Timog Katagalugan 
at sa iba't ibang panig ng bansa 
malaganap nang pinatutupad ng 
rebolusyonaryong kilusan ang 
iba't ibang anyo ng kampanya at 
pagpapakilos sa masang anakpawis 
na kagyat na tumutugon sa 
pangangailangan at pag-aangat ng 
kanilang kabuhayan. 


Pinakatampok na kampanya 
ang pagsusulong sa minimum na 
programa ng rebolusyong agraryo 
sa anyo ng mga kampanya sa 
pagpapababa sa upa-sa-lupa, sa 
pagpapataas ng sahod ng mga 
manggagawang bukid at maralitang 
magsasaka, sa pagpawi sa usura 
at sa pagpapataas ng presyo ng 
produktong bukid. Sa malalakas 
na bahagi ng mga larangang 
gerilya sa rehiyon, naipapatupad 


“Kagyat na 
tinutugunan ng 
rebolusyonaryong 
kilusan ang mga 
kahilingan at 
pangangailangan 


ng masang 
anakpawis sa 
proseso ng 
pakikibaka kahit 
hindi pa man ito 
nagtatagumpay sa 
buong bayan.” 

na ang libreng pamamahagi ng 
lupa at ngayon ay tuluy-tuloy 
na pinakikinabangan ng mga 
magsasaka ang bunga ng nasabing 
mga tagumpay. 


Ang hindi magawa ng 
reaksyunaryong estado na iangat 
ang kabuhayan ng mga magsasaka ay 
nagagawa na ng rebolusyonaryong 
kilusan sa maraming panig ng 
rehiyong TK at bansa. 


Mataas ang pagmamalasakit 
ng rebolusyonaryong kilusan sa 
masang anakpawis upang kagyat 


na matugunan ang kanilang 
pangangailangan at kapakanan. 
Bukod sa mga kampanya 
sa. larangan ng ekonomiya, 


nagsasagawa din ng iba pang 
kampanya ang rebolusyonaryong 
kilusan tulad ng kampanya sa 
literasiya at numerisiya, kalusugan 
at sanitasyon. 


Ipinapalaganap ang pambansa, 
syentipiko at pangmasang sistema 
ng kultura at edukasyon upang 
pawiin ang mga pamahiin at pyudal 
na paniniwala na siyang humadlang 
sa mabilis na pag-aangat ng 
produksyon sa kanayunan. Sa 
pamamagitan ng mga kampanyang 
edukasyon” at...“ impormasyon, 
nilalabanan ang lahat ng kontra- 
rebolusyonaryong kaisipan nang 
may paggalang sa kalayaan sa pag- 
iisip at paniniwala ng sinuman. 


Malayo na ang narating at 
marami na ang mga tagumpay ng 
rebolusyonaryong kilusan sa unti- 
unting pag-aangat ng kabuhayan ng 


uring anakpawis alinsunod sa 
pagpapatupad sa programa ng 
demokratikong rebolusyon ng 


bayan sa iba't ibang larangan. Hindi 
magtatagal, ang mga tagumpay na 
ito sa maraming bahagi ng 
kanayunan ng bansa ay magiging 
malaganap na diklap sa buong 


kapuluan upang ihudyat ang 
tagumpay ng pambansa 
demokratikong Brebolusyon sa 


buong bayan at hawanin ang daan 
sa. kasunod na. sosyalistang 
rebolusyon at konstruksyon. 


Matagumpay 
ang Kampuhang 
Magsasaka na inilunsad ng mga 
samahang magsasaka mula sa 
Timog Katagalugan mula Oktubre 16 
hanggang 21 sa harap ng Philippine 
Coconut Authority (PCA) sa Quezon 
City para sa paggunita ng Linggo ng 
Magsasaka. 

Lumundo ang Kampuhang 
Magsasaka sa isang caravan mula 
Welcome Rotonda patungong 
Mendiola. na dinaluhan ng 328 
delegado ng Katipunan ng mga 
Samahang Magbubukid sa Timog 
Katagalugan (KASAMA-TK/KMP) at 
mga kaalyadong organisasyon nito sa 
rehiyon. 

Kasabay ng Kampuhan idinaos ang 
mga protesta at dayalogo sa harap ng 
mga ahensya ng gubyernong Duterte 
at iba pang pagkilos sa TK. 

Nauna rito ang piket-dayalogo sa 
Department of Agriculture kaugnay 
ng pagbagsak-presyo ng palay bunga 
ng Rice Tariffication Law (RTL) na 
hindi naman nagpababa sa presyo ng 
bigas. Iginiit nilang taasan ang presyo 
ng palay hanggang P20 kada kilo at 
kagyat na pagbabasura sa RTL. 

Kasunod na kinalampag ang 
Department of Environment and 
Natural Resources upang irehistro 
ang pagtutol sa pagtatayo ng Kaliwa 
Dam sa mga bayan ng General Nakar 

KILOS PROTESTA 


Kampuhang magsasaka ng TK, matagumpay na inilunsad! 


at Infanta sa Quezon at Tanay sa 
Rizal, at proyektong reklamasyon 
ng Manila Bay na magpapalayas 
at wawasak sa mga tahanan at 
kabuhayan ng mga mangingisda at 
maralitang mamamayan sa baybayin 
ng Cavite. 

Naglunsad rin ng protesta sa harap 
ng Department of Agrarian Reform 
bago makipagdayalogo hinggil sa 
mga tampok na kasong agraryo sa 
Timog Katagalugan. Kabilang rito 
ang kaso ng Hacienda Yulo sa Laguna, 
Hacienda Looc sa Batangas, Lupang 
Aguinaldo, Lupang Ramos at Lupang 
Kapdula sa Cavite, Luna Estate sa 
Mindoro, at sa tinaguriang “Hacienda 
Belt” sa Quezon. 

Tumungo rin ang mga magsasaka 
sa Sugar Regulatory Administration 
at nakipagdayalogo hinggil sa 
napakababang sahod at pagkakait 
ng Social Amelioration Fund sa mga 
manggagawang bukid sa tubuhan 
at pagbagsak-presyo ng asukal na 
umaabot na lamang ng P1,350 kada 
sako. 

ldinulog din ng mga magsasaka 
sa PCA ang napakababang presyo ng 
kopra at buo ng niyog at pagbabalik 
ng higit P2-bilyong coco levy fund sa 
mga magniniyog. 

Kasabay ng kampuhan ang mga 
koordinadong pagkilos sa iba pang 
bahagi ng Timog Katagalugan. Isa rito 


ang pagtitipon ng 70 taong simbahan 
at tagapagtaguyod ng karapatan ng 
magsasaka na kabilang sa Church- 
Peasant Solidarity Network noong 
Oktubre 17 sa Batangas. 

Nagkaroon din ng dayalogo 
ang mga magsasaka ng Quezon 
kay Gov. Danilo Suarez kaugnay ng 
mababang presyo ng kopra at buong 
niyog, militarisasyon at panunupil sa 
magsasaka sa lalawigan. 

Inilunsad din ang unang kongreso 
ng Katipunan ng mga Samahang 
Magbubukid - Rizal na dinaluhan ng 
30 kinatawan. 

Pinatampok din sa Linggo ng 
Magsasaka ang pasistang atake sa 
hanay ng mga magsasaka kabilang 
ang militarisasyon, pambobomba, 
pamamaslang, pagsampa ng gawa- 
gawang kaso at pagpiit sa mga lider 
at karaniwang magsasaka. 

Apat na magsasaka na mula sa TK 
ang pinatay sa ilalim ng rehimeng US- 
Duterte. habang pitong lider 
magsasaka ang nakapiit at 
sinampahan ng mga gawa-gawang 
kaso. Kabilang dito ang tagapangulo 
ng KASAMA-TK na si Norly Bernabe 
na hinuli noong Pebrero 7, 2019 at 
kasalukuyang nakakulong sa Palawan 
Provincial Jail. 


9 KALATAS 


BANTAY KARAPATAN 


Focused military operations ng AFP-PNP, patuloy na 
v nananalasa sa mga kanayunan ng TK 


Tuluy-tuloy ang paghahasik ng 
teror ng rehimeng US-Duterte sa 
TK sa pamamagitan ng pinabangis 
na focused military operations. 


Quezon. Halos isang buwan 
nang nananalasa ang mga yunit ng 
85th IBPA, 1st IBPA at 80th IBPA sa 
mga bayan ng Catanauan, General 
Nakar, Mauban at San Narciso. 


Pinakamatagal dito ang focused 
military operations na inilulunsad 
ng berdugong 80th IBPA sa mga 
komunidad ng Dumagat, Remontado 


1 buntis at kanyang 
kapatid, sugatan sa 
pamamaril ng 4th IB 
sa Mindoro 


Nasugatan ang magkapatid na 
Mariela at Rica Torres sa isinagawang 
pamamaril ng mga elemento ng 4th 
IBPA sa kanilang bahay sa Barangay 
Manoot, Rizal, Occidental Mindoro 
noong Oktubre 3. 


Si Mariela na kasalukuyang 
nagdadalangtao ay tinamaan sa 
balikat at hita, habang ang kanyang 
kapatid na si Rica ay nasugatan sa 
bahagi ng kanyang paa. Diumano'y 
may hinahanap na yunit ng BHB ang 
mga militar nang palibutan nila ang 
bahay nina Torres at pinagbabaril 
ito. 


Kinundena ni Ka Madaay Gasic, 
tagapagsalita ng Lucio de Guzman 
Command-BHB Mindoro ang 
paghahasik ng teror at pasismo ng 
AFP sa hanay ng mamamayan sa 
pamamagitan ng kanilang focused 
military operations. 


Aniya, “Ang mga ganitong krimen 
ang dahilan bakit patuloy na 
naglulunsad ng armadong 
pakikibaka ang BHB laban sa 
pasistang rehimeng US-Duterte. Ang 
mga atrosidad na ito ang nagtutulak 
sa maraming sumapi sa BHB para 
makamit ang hustisyang panlipunan 
at wakasan na ang tiranya ni 
Duterte.” 

at mga setler sa General Nakar na 
nagsimula pa noong Mayo. Bukod sa 
panghahalihaw sa mga komunidad, 
paninindak, pananakot at pamimilit 
para umaming mga kasapi ng BHB 
ang ginagawa ng mga militar para 
palabasing 7B8Bnmagtatagumpay ang 
kanilang kampanyang pagpapasuko. 


Sa Sityo Pangi, Brgy. Doongan 
sa Catanauan, gumawa pa ng 
pekeng kampuhan ng BHB ang mga 
militar para suhayan at bigyang- 
katwiran ang inilulunsad na FMO. 


Mindoro. Nagpapatuloy ang 
inilulunsad na FMO ng mga pwersa 
ng 4th at 76th IBPA sa mga bayan ng 
Calintaan, Magsaysay, Rizal, at 
Sablayan, San Jose sa Occidental 
Mindoro at sa Bongabong, Bulalacao, 
Mansalay, Roxas, Socorro at Victoria 
sa Oriental Mindoro mula pa buwan 
ng Abril. Ibayong karahasan at 
dislokasyon sa hanay ng mga 
katutubong Mangyan at maralitang 
setler ang inihahatid ng mga 
operasyong militar na ito. 


1. Abril. Pambobomba/aerial strafing sa pamayanan sa kabundukang 
saklaw ng San Jose, Occidental Mindoro. 


Mayo. Dinampot at dinala sa kampo-militar ang apat na katutubong 
Tao-Buhid sa Sablayan, Occidental Mindoro (76th IB). 


Hunyo. Walang-awang pamamaslang kay Prentice “Tatay Prentes” 
Gutierrez sa Calintaan, Occidental Mindoro at pinalabas pang kasapi ng 
NPA sa pamamagitan ng pagpapalit ng damit nito at paglalagay ng baril. 


Agosto. Paglikas ng mga katutubong Mangyan mula Rizal at San Jose 
dulot ng nagpapatuloy na FMO sa lugar kung kailan lumaganap ang 
epidemya ng tigdas na ikinasawi ng di-bababa sa 100 katutubo. 


Oktubre. Walang-patumanggang pamamaril na ikinasugat ng isang 
buntis at kapatid nitong babae sa Rizal, Occidental Mindoro. 


istraping, aerial bombing 
at panganganyon 


walang patumanggang 
pamamaril 


paglapastangan 
sa mga bangkay 


iligal na detensyon 
at pamimilit 


sapilitang pagbabakwit 

4th IB 


OKTUBRE 2019 


BALITANG TO 


Binasag ng 
BHB-Mindoro ang 
pananalasa ng 


focused military operations (FMO) 
sa buong isla matapos ilunsad ang 
dalawang matagumpay na ambus 
laban sa mga yunit ng militar. 


Noong (Oktubre 23, napatay 
ang isa at nasugatan naman ang 
dalawa pang elemento ng 4th IBPA 
sa matagumpay na pananambang 
ng Pulang hukbo sa Sityo Mantay, 


Brgy... Monteclaro, Bs San 
Occidental Mindoro. Makalipas 
lamang ang limang araw nang 
pasabugan ng dalawang command- 
detonated “@explosives (CDX) ang 
dalawang truck ng 4th IBPA sa 
parehong barangay kung saan 
hindi bababa sa 10 ang kaswalti na 
natamo ng mersenaryong pwersa. 


Jose, 


Samantala, noong Hulyo 6, 
inambus ng isang tim ng BHB- 
Mindoro ang isang elemento ng 4th 


7 sundalo, kaswalti sa serye ng mga opensiba 


ng AMC-BHB Quezon 


Noong Oktubre 8, inisnayp ng 
isang yunit ng Apolonio Mendoza 
Command-BHB Quezon ang isang 
yunit ng 1st IBPA sa Sityo Abu-abo, 


Brgy. Cagsiay 2, Mauban. Isang 
pasistang sundalo ang napatay 
ng Pulang isnayper ng BHB. 

Oktubre. 17: naman. nang 


pasabugan ng isa pang yunit ng AMC- 
BHB Quezon ang nagpapatrulyang 
tropa ng 85th IB sa Sityo Catulin, 
Brgy. Suha, Catanauan. Hindi bababa 
sa anim na sundalo ang patay. 


Ayon kay Ka Cleo del Mundo, 
tagapagsalita ng BHB-Quezon, ang 
pagpapatrulya ng mga yunit ng 
militar sa lalawigan ay bahagi ng 
kanilang inilulunsad na FMO na 
nagsimulang manalasa sa mga 
nasabing bayan mula pa buwan ng 
Setyembre. Pangunahing laman ng 
FMO ng AFP ang pananakot at 
kampanyang pagpapasurender sa 
mga magsasaka at inosenteng 
sibilyan. 


BHB: Walang sumukong miyembro sa mga 
probinsya ng Laguna, Quezon at Rizal 


Pinabulaanan ng mga tagapagsalita ng Apolonio Mendoza Command- 
BHB Quezon ang ipinakanang pagpapasurender ng 2nd ID sa Quezon. 
Anila, ang mga ito ay pawang mga sibilyan mula sa hanay ng katutubong 
Dumagat na pinwersa ng mga yunit ng AFP na sumuko. 


Nasa maayos na katayuan ang lahat ng mga opisyal at mandirigma 
sa buong lalawigan at wala ni isang armas ng BHB Quezon ang 
napasakamay ng mga militar. Iginiit rin ng BHB Quezon na ang pakanang 
pekeng pagpapasurender ng AFP-PNP sa buong bansa sa pamamagitan 
ng E-CLIP ay gatasang baka lamang ng mga opisyales nito. 


Inilantad din ng BHB Quezon ang paulit-ulit na pagsisinungaling at 
paglalako ng pekeng balita ng mga opisyal ng AFP sa TK. 


Samantala, ayon naman sa Narciso Antazo Aramil Command (NAAC)- 
BHB Rizal, ang sinasabing 26 na sumuko ay mga sibilyan na mapayapang 
namumuhay sa kabundukan ng Sierra Madre. Pinasubalian din ng NAAC 
ang akusasyon ng AFP na nagrerekrut ng mga menor-de-edad ang BHB. 
Giit ng BHB Rizal, ang BHB ay tumatalima sa panuntunan nito na 
pagrerekrut ng mga kasapi na hindi dapat bababa sa 18 taong-gulang. 


OKTUBRE 2019 


N Berdugong 4th IB, patuloy na binibigwasan ng BHB Mindoro 


IBPA sa Sityo Moswit, Brgy. Cabugao 
Bulalacao, Oriental Mindoro. 
Napatay sa nasabing ambus si PFC. 
Reymund Samillano at nasamsam 
ang 2 android phone at mga ID. 


Si Samillano ay isang regular na 
pwersa ng 4th IBPA. na 
nagsasagawa ng paniniktik sa 
Sityo. Cambayang laban. sa 
rebolusyonaryong 7 mamamayan. 


Mga operasyong 
isparo, isinagawa ng 
BHB-Mindoro 


Matagumpay na isinagawa ng 
isang tim ng Lucio De Guzman 
Command  (LDGC)-BHB Mindoro 
ang operasyong isparo sa isang 
intelligence asset ng militar sa 
Sitio Tambangan, Brgy. San Juan, 
Bulalacao, Oriental Mindoro noong 
gabi ng Oktubre 6. 


Nasawi sa nasabing operasyon 
ang asset na si Euguene Gadon. 
Sapilitan na pinasasapi ni Gadon ang 
mga kabarangay sa CAFGU at mga 
grupo sa paniktik ng militar kung 
saan ang mga di pumapaloob ay 
binabantaang ipakukulong. Liban pa 


dito ay may kaso rin ng panggagahasa 
si Gadon sa isang menor-de-edad sa 
bayan ng Roxas noong 2007. 


Lubos ang kasiyahan ng mga 
residente. sa. matagumpay na 
operasyon. 


Samantala, matagumpay 
na inaresto at ginawaran ng 
rebolusyonaryong hustisya si Jomel 
Selorio. Si Selorio ay aktibong kasapi 
ng CAFGU na naniniktik sa hanay 
ng mamamayan at nagtatayo ng 
network ng mga asset. 


Pinalaya naman ang kanyang 
kapatid na si Leon Selorio na kasama 
din sa naaresto. Habang bihag si 
Leon ay tiniyak ang makataong 
pagtrato sa kanya sang-ayon sa mga 
prinsipyo at patakaran ng BHB. 


11 KALATAS 


KULTURA 


Kabuluhan ng Pag-aambag 


Bungangkahoy 
ni Ka Tani 


“Tatlong ilog at apat na 
bundok ang tatawirin natin para 
makarating kina Ka Boying. 
Humanda sa maghapong 
lakaran. Tiis na muna, mga 
kasama. Kapag nakarating 
tayo doon, makakapahinga rin 
tayo kahit isa o dalawang gabi,” 
sambit ni Ka Dona, ang aming 
platun lider. 


Pagkabriping, namahagi 
kami ng tiglilimang pirasong 
manggang pinitas ng (Mmga 
kasama nung umaga at lumakad 
na. Buti na lang at tag-mangga. 
Dati, pinoproblema namin ang 
pagpapatiyak” ng maraming 
panustos sa mga kasama. 
Ngayon, higit na problema dahil 
wala nang fitiyaking panustos. 
Ibig sabihin, gutom. Huling 
bigas na ang isinaing nung 
isa pang gabi mula sa tinitipid 
naming panustos. Hindi ko 
na rin mabilang kung ilang 
mga tipas at bundok na ang 
binagtas namin para makalayo 
sa operasyon ng kaaway. 


Dalawang oras mahigit na 
kaming naglalakad. Paubos na 
rin ang inuut-ot kong mangga. 


“Tigil muna. May masa raw sa 
harap,” pasa-ulat ni Ka Nadine 
habang nasa kalagitnaan ng 
sapa. 


“Aba, ikaw pala! Magandang 
umaga, Ka Boying!” ani Ka Dona. 


“Magandang (umaga, mga 
kasama! Magtatago sana ako 
nung naaaninag ko kayo sa 
itaas ng bundok. Akala ko mga 


AKLAS 


Nd 


kaaway na,” nahimasmasan at 
nakangiting tugon ni Ka Boying 
habang kumakamay. 


“Sa lahat ng masasamang 
balita nitong nakaraan, ang 
pagkatisod namin sa'yo ngayon 
ang pinakamagandang nangyari. 
Kumusta kayo at ang paligid?” 
tanong ni Ka Dona. 


“Ayos lang kami. Kayo ang 
kumusta? Hinihintay ko talagang 
dumaan kayo dito. Alam kong 
ito ang ruta ninyo kung sakali e. 
May kaaway malapit sa baryo. 
May alam akong lugar na pwede 
kayong makapagpahinga," ulat 
ni Ka Boying. 


"Kung ganun, pwede mo ba 
kaming ihatid bago dumilim? 
tanong ni Ka Dona. 


Nagpulong ang kumand para 
sa bagong kondukta. Habang 
nagpapahinga, napansin ng mga 
kasama ha may usok sa ibaba 
ng sapa. 


"Anak ko “yan, si Ben. 
Malamang isinalang na nya ng 
dala naming kamote at saging," 
paliwanag ni Ka Boying. 


"Naku, maraming 7 salamat 
talaga. Kahit paano'y 
mapapanatag kami ngayong 


kasama namin kayo," sagot ni 
Ka Dona. 


"Sino pa bang magtutulungan 
kundi tayo, 'di ba?" ani Ka 
Boying. 


Maya-maya'y umakyat na 
si Ben at sinabing, "Luto na po 
ang pagkain! Kain na po kayo, 
mga kasama!" 


“Ka Dessa, ikaw na ang 
magbadyet. Pasesentruhin ko 
lang dito ang iba pang por” para 
kumuha ng badyet nila,” atas sa 
akin ng aming punong por. 


Kahit konti lang ang saging 
at kamote ay masaya kaming 
nagsalu-salo kasama ang masa. 


“por - opisyal sa lohistika 


Ikalawa sa serye ng tatlong dagli na nagsasalarawan ng iba't ibang anyo ng dakilang pag-aambag ng Pulang hukbo at baseng 
masa sa digmang bayan sa gitna ng pinatinding atake ng JCP Kapanatagan sa TK. 

